ai4bharat/Pralekha huggingface dataset:
पंतप्रधान कार्यालय
पुरुषांच्या 5000 मीटर शर्यतीत रौप्य पदक जिंकल्याबद्दल अविनाश साबळे यांचे पंतप्रधानांकडून अभिनंदन
नवी दिल्ली, 4 ऑक्टोबर 2023
हँगझोऊ येथील आशियाई क्रीडा स्पर्धेत पुरुषांच्या 5000 मीटर शर्यतीत रौप्य पदक जिंकल्याबद्दल पंतप्रधान नरेंद्र मोदी यांनी अविनाश साबळे याचे अभिनंदन केले आहे.
पंतप्रधानांनी आपल्या ट्वीटर संदेशात म्हटले आहे:
“पुरुषांच्या 5000 मीटर स्पर्धेत @avinash3000m याची रौप्यपदकासाठीची कामगिरी ! अविनाशच्या या दिमाखदार कामगिरी बद्दल मनःपूर्वक अभिनंदन. तो उत्कृष्ट चॅम्पियन आहे!”
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 189.81 cr vaccine doses have been administered so far under Nationwide Vaccination Drive
- India's Active caseload currently stands at 19,688
- Active cases stand at 0.05%
- Recovery Rate currently at 98.74%
- 3,549 recoveries in the last 24 hours increases Total Recoveries to
- 4,25,51,248
- 3,545 new cases recorded in the last 24 hours
- Daily positivity rate 
- Weekly Positivity Rate 
- 83.98 cr Total Tests conducted so far; 4,65,918 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 6 मे 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.81 कोटींचा टप्पा पार केला आहे. 2,35,44,994 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.99  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 19,688 इतकी आहे, ती देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% झाला आहे. गेल्या 24 तासात 3,549 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,51,248 झाली आहे.
गेल्या 24 तासात 3,545 नव्या कोरोना रुग्णांची नोंद झाली.
गेल्या 24 तासात एकूण 4,65,918 चाचण्या करण्यात आल्या. भारताने आतापर्यंत एकूण 83.98  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.79% तर दैनंदिन पॉझिटिव्हिटी दर 0.76% आहे.
इतर अपडेट्स :
महत्त्वाचे ट्विट्सS.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
सांस्कृतिक मंत्रालय
कपिलवस्तू येथे असलेले भगवान बुद्धांचे चार पवित्र अवशेष 11 दिवसांच्या प्रदर्शनासाठी आज मंगोलियात पोहोचले
मंगोलियात उलानबातर येथे पोहोचल्यावर या अवशेषांचे अत्यंत आदरयुक्त आणि उत्सवी वातावरणात स्वागत
भारत भगवान बुद्धांचा संदेश संपूर्ण जगापर्यंत पोहोचवत आहे : केंद्रीय मंत्री किरेन रिजीजू
नवी दिल्ली, 13 जून 2022
कपिलवस्तू येथे असलेले भगवान बुद्ध यांचे पवित्र अवशेष 11 दिवसांच्या प्रदर्शनात मांडण्यासाठी आज मंगोलिया येथे पोहोचले. केंद्रीय कायदा आणि न्याय मंत्री किरेन रिजीजू यांच्या नेतृत्वाखालील 25 सदस्यांचे एक प्रतिनिधीमंडळ या अवशेषांसोबत मंगोलिया येथे गेले आहे. अत्यंत आदरयुक्त आणि उत्सवी वातावरणात मंगोलियाच्या सांस्कृतिक मंत्री चे नॉमिन, भारत मंगोलिया मैत्री गटाच्या अध्यक्ष आणि खासदार सरनचीमेग, मंगोलियाच्या राष्ट्रपतींचे सल्लागार खांबा नोमून यांनी इतर मान्यवर तसेच मोठ्या संख्येने उपस्थित धर्मगुरू यांच्यासह उलानबातर आंतरराष्ट्रीय विमानतळावर या अवशेषांचा स्वीकार केला.
या प्रसंगी बोलताना, केंद्रीय कायदा आणि न्याय मंत्री किरेन रिजीजू म्हणाले की, या पवित्र अवशेषांचे भारतातून मंगोलिया येथे आगमन झाल्यामुळे या दोन्ही देशांदरम्यानचे ऐतिहासिक संबंध आणखी दृढ होतील.
भारत एक प्रतिनिधी म्हणून भगवान बुद्धांचा संदेश जगापर्यंत पोहोचवीत आहे असेही त्यांनी सांगितले.
मंगोलिया येथील गंदन मठातील भगवान बुद्धांची मुख्य मूर्ती पंतप्रधान नरेंद्र मोदी यांनी वर्ष 2015 मध्ये मंगोलियाच्या जनतेला उपहार म्हणून दिली होती आणि वर्ष 2018 मध्ये सध्याच्या ठिकाणी या मूर्तीची स्थापना करण्यात आली अशी माहिती देखील केंद्रीय मंत्री रिजीजू यांनी उपस्थितांना दिली.
मंगोलियामधील लोकांचे भारतीयांशी एक विशेष दृढ नाते आहे आणि हे लोक भारताला ज्ञानाचा स्त्रोत म्हणून मान देतात असे देखील ते म्हणाले. मंगोलियाच्या जनतेच्या हृदयात आणि मनात भारताला एक विशेष स्थान आहे असे रिजीजू यांनी पुढे सांगितले.
विमानतळावरून निघाल्यानंतर, प्रार्थना तसेच बौद्ध मंत्रोच्चारांच्या घोषात उत्सवी वातावरणात गंदन मठात या पवित्र अवशेषांचे स्वागत करण्यात आले. भगवान बुद्धांच्या पवित्र अवशेषांना आदरपूर्वक नमन करण्यासाठी मोठ्या प्रमाणात मंगोलियन लोक या ठिकाणी जमा झाले होते. मंगोलिया येथे उद्यापासून सुरु होणाऱ्या 11 दिवसांच्या प्रदर्शनाच्या पार्श्वभूमीवर, हे पवित्र अवशेष सुरक्षितपणे जतन करण्यासाठी गंदन मठातील बौद्ध धर्मगुरूंच्या उपस्थितीत गंदन मठाच्या व्यवस्थापनाकडे सुपूर्द करण्यात आले.
नवी दिल्ली येथे काल संध्याकाळी पारंपरिक रितीरिवाज पूर्ण झाल्यानंतर या पवित्र अवशेषांना घेऊन केंद्रीय मंत्र्यांनी प्रतिनिधीमंडळासह भारतातून मंगोलियाला जाण्यासाठी प्रयाण केले. हे पवित्र अवशेष केंद्रीय सांस्कृतिक मंत्रालयाच्या राष्ट्रीय वस्तुसंग्रहालयात ठेवण्यात आलेल्या 22 विशेष अवशेषांच्या संग्रहाचा भाग आहेत.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
राष्ट्रपती कार्यालय
माजी राष्ट्रपती डॉ. झाकीर हुसेन यांना त्यांच्या जयंतीनिमित्त राष्ट्रपतींनी पुष्पहार अर्पण करत वाहिली आदरांजली
राष्ट्रपती, श्री राम नाथ कोविंद यांनी आज  राष्ट्रपती भवन येथे माजी राष्ट्रपती डॉ झाकीर हुसेन यांना त्यांच्या जयंतीनिमित्त पुष्पांजली अर्पण केली.
गृह मंत्रालय
स्वातंत्र्यदिनानिमित्त पोलीस पदकांची घोषणा
(नवी दिल्ली, 14 ऑगस्ट 2018
यावर्षी स्वातंत्र्यदिनानिमित्त 942 पोलीस कर्मचाऱ्यांना पोलीस पदके जाहीर झाली आहेत. 2 कर्मचाऱ्यांना राष्ट्रपती पोलीस शौर्यपदक , 177 कर्मचाऱ्यांना पोलीस शौर्यपदके, 88 कर्मचाऱ्यांना विशिष्ट सेवेसाठी राष्ट्रपती पोलीस पदक तर 675 कर्मचाऱ्यांना उल्लेखनीय सेवेसाठी पोलीस पदके जाहीर झाली आहेत.
महाराष्ट्रातील 8 कर्मचाऱ्यांना पोलीस शौर्यपदक, 3 कर्मचाऱ्यांना विशिष्ट सेवेसाठी राष्ट्रपती पोलीस पदक तर 40 कर्मचाऱ्यांना उल्लेखनीय सेवेसाठी पोलीस पदके जाहीर झाली आहेत.
पदक विजेत्यांची यादी www.mha.nic.in आणि pib.nic.in या संकेतस्थळांवर उपलब्ध आहे.
B.Gokhale/S.Kane/P.Kor
पोलाद मंत्रालय
कॉर्पोरेट कंपन्यांनी बदलत्या काळानुरुप अद्ययावत तंत्रज्ञानाचा स्वीकार करुन यशस्वी व्हावे- फग्गनसिंह कुलस्ते
नवी दिल्ली, 2 ऑगस्ट 2019
कॉर्पोरेट कंपन्यांनी बदलत्या काळानुरुप अद्ययावत तंत्रज्ञानाचा स्वीकार करुन यशस्वी व्हावे असे आवाहन केंद्रीय पोलाद राज्यमंत्री फग्गनसिंह कुलस्ते यांनी केले आहे. जागतिक अर्थव्यवस्था एका कठिण टप्प्यातून जात असून अशा परिस्थितीत ज्या कंपन्या या बदलत्या वातावरणाशी जुळवून घेणार नाहीत अशा कंपन्यांना तग धरणं कठीण होईल असे ते म्हणाले. कॉर्पोरेट कम्युनिकेशन अधिकाऱ्यांनी आणि तज्ञांनी अधिक सजग आणि काळजीपूर्वक राहावे असे आवाहन त्यांनी केले. ‘SCOPE’ कॉर्पोरेट कम्युनिकेशन परिषदेच्या उद्घाटनपर सत्रात ते आज बोलत होते.
कॉर्पोरेट कम्युनिकेशनवरच्या कॅलिडोस्कोप मासिकाचे प्रकाशनही यांच्या हस्ते झाले. दोन दिवस चालणाऱ्या या परिषदेत कॉर्पोरेट कम्युनिकेशनचे डिजिटल परिवर्तन, त्याचा प्रभाव इत्यादी विषयांवर चर्चा होणार आहे. सार्वजनिक क्षेत्र उपक्रमातले प्रतिनिधी आणि संबंधित मोठ्या संख्येने या परिषदेला उपस्थित आहेत.
B.Gokhale/N.Chitale/P.Malandkar
(Visitor Counter : 44
पंतप्रधान कार्यालय
चेन्नई विमानतळावरील नवीन अत्याधुनिक एकात्मिक टर्मिनल इमारतीमुळे चेन्नईच्या पायाभूत सुविधांमध्ये महत्त्वाची भर पडेल: पंतप्रधान
नवी दिल्ली, 6 एप्रिल 2023
चेन्नई विमानतळावरील नवीन अत्याधुनिक एकात्मिक टर्मिनल इमारतीमुळे चेन्नईच्या पायाभूत सुविधांमध्ये महत्त्वाची भर पडेल असे पंतप्रधान नरेंद्र मोदी म्हणाले. यामुळे संपर्क व्यवस्थेत सुधारणा होईल आणि स्थानिक अर्थव्यवस्थेलाही फायदा होईल, असेही मोदी यांनी सांगितले.
चेन्नई विमानतळावरील नवीन अत्याधुनिक एकात्मिक टर्मिनल इमारतीच्या पहिल्या टप्प्याचे उद्घाटन पंतप्रधान नरेंद्र मोदी यांच्या हस्ते 8 एप्रिल 2023 रोजी होणार आहे अशी माहिती नागरी विमान वाहतूक मंत्रालयाने ट्विट संदेशात दिली आहे.
नागरी विमान वाहतूक मंत्रालयाच्या ट्विटला उत्तर देताना पंतप्रधान म्हणाले;
"यामुळे चेन्नईच्या पायाभूत सुविधांमध्ये महत्त्वाची भर पडेल. तसेच संपर्क व्यवस्थेत सुधारणा होईल आणि स्थानिक अर्थव्यवस्थेलाही फायदा होईल."S.Thakur/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत आतापर्यंत लसीच्या 53.61 कोटी मात्रा देण्यात आल्या.
देशात उपचाराधीन रुग्णांची संख्या एकूण रुग्णांच्या 1.21%,
देशात उपचाराधीन रुग्णांची सध्याची संख्या 3,87,673
रुग्ण बरे होण्याचा दर सध्या 97.45%
देशात आतापर्यंत एकूण 3,13,38,088 कोरोनामुक्त
गेल्या 24 तासात 35,743 रुग्ण कोरोनातून बरे झाले
गेल्या 24 तासात देशात 38,667 नव्या रुग्णांची नोंद
साप्ताहिक पॉझीटीव्हिटी दर 5% पेक्षा कमी, सध्या हा दर 2.05 %
दैनंदिन पॉझीटीव्हिटी दर 1.73%; गेल्या 19 दिवसांपासून हा दर 3% पेक्षा कमी राहिला आहे
चाचण्यांच्या क्षमतेत वाढ, एकूण 49.17कोटी चाचण्या करण्यात आल्या
महिला आणि बालविकास मंत्रालय
महिला आणि बालविकास मंत्रालयाने ‘मिशन वात्सल्य’ योजनेसाठी मार्गदर्शक तत्वे केली जारी
नवी दिल्ली, 7 जुलै 2022
केंद्रीय महिला आणि बालविकास मंत्रालयातर्फे बाल कल्याण आणि पुनर्वसनाच्या उद्देशाने, बाल संरक्षण सेवा योजना  या नावाने पूर्वी राबवली जाणारी योजना 2009-10 पासून ‘मिशन वात्सल्य’ या नावाने राबवली जात आहे. भारतातील प्रत्येक बालकाचे बालपण आरोग्यसंपन्न आणि सुखमय करण्याचे तसेच आपल्यातील पूर्ण क्षमता शोधण्यास ते सक्षम होतील, अशा संधी सुनिश्चित करणे हे मिशन वात्सल्य योजनेचे उद्दिष्ट आहे. तसेच त्यांच्या सर्वांगीण आणि शाश्वत विकासासाठी सहाय्य करणे, मुलांच्या विकासासाठी संवेदनशील, सहाय्यक आणि पोषक परिसंस्था तयार करणे तसेच बालगुन्हेगारी प्रतिबंधक कायद्याची प्रभावी अंमलबजावणी होण्यासाठी देखील या अभियाना अंतर्गत राज्ये आणि केंद्रशासित प्रदेशांना सहाय्य केले जाते. त्याशिवाय शाश्वत विकासाची उद्दिष्टे साध्य करण्यासाठीही मिशन वात्सल्य अंतर्गत उपक्रम राबवले जातात. मिशन वात्सल्य योजना संकटात किंवा अडचणीत असलेल्या बालकांना कौटुंबिक आधार देत अशा मुलांची काळजी घेण्याला चालना देत असून मुलांना संस्थाच्या माध्यमातून मदत करणे हा अखेरचा उपाय मानण्याच्या तत्वावर काम करते.
मिशन वात्सल्य योजनेत पुढील घटक समाविष्ट आहेत-वैधानिक संस्थांच्या कार्यशैलीत सुधारणा; सेवा देण्याच्या पद्धती अधिक प्रभावी करणे ; बालकांची संस्थात्मक काळजी/सेवा यांचा दर्जा सुधारणे; बालकांची समुदायांच्या आधाराने गैरसंस्थात्मक काळजी घेण्यास उत्तेजन देणे; गरजू बालकांपर्येत आपत्कालीन सेवा पोहचवणे; प्रशिक्षण आणि क्षमता उभारणी.
सर्व राज्ये आणि केंद्रशासित प्रदेशांनी मंत्रालयाशी या योजनेच्या अंमलबजावणीसाठी सामंजस्य करारावर  स्वाक्षऱ्या केल्या आहेत. मिशन वात्सल्य ही योजना केंद्र पुरस्कृत योजना म्हणून अमलात आणली जाणार असून, त्यात केंद्र सरकार आणि राज्ये तसेच केंद्रशासित प्रदेश यांच्यातील खर्चाचा वाटा पूर्वनिर्धारित गुणोत्तरावर आधारित असेल.
मिशन वात्सल्य योजनेची तपशीलवार मार्गदर्शक तत्वे मंत्रालयाने जारी केली असून या मार्गदर्शक तत्वांच्या आर्थिक निकषांच्या अनुसार राज्ये आणि केंद्रशासित प्रदेशांना आपापले आर्थिक प्रस्ताव तयार करण्यास आणि वर्ष 2022-23 साठी मिशन वात्सल्य अंतर्गत योजना तयार करण्यास सांगण्यात आले आहे. 1 एप्रिल 2022 पासून मिशन वात्सल्य योजनेचे निकष लागू असतील.
मिशन वात्सल्य योजनेची तपशीलवार मार्गदर्शक तत्वे https://wcd.nic.in/acts/guidelines-mission-vatsalya यावर उपलब्ध आहेत.
R.Aghor /U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 468
पंतप्रधान कार्यालय
पंतप्रधानांनी नागरिकांना जन्माष्टमीच्या शुभेच्छा दिल्या
नवी दिल्ली, 11 ऑगस्ट 2020
पंतप्रधान नरेंद्र मोदी यांनी नागरिकांना जन्माष्टमीच्या हार्दिक शुभेच्छा दिल्या आहेत.
“सर्व देशवासियांना जन्माष्टमीच्या हार्दिक शुभेच्छा. जय श्रीकृष्ण ! असे पंतप्रधानांनी आपल्या ट्विटर वरील संदेशांत म्हटले आहे.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण 108.47 कोटींहून अधिक
भारतात रुग्ण बरे होण्याचा सध्याचा दर 98.24%,
देशात गेल्या 24 तासात कोरोनाचे 11,451 नवे दैनंदिन रुग्ण
देशातली सध्या उपचाराधीन रुग्णसंख्या 1,42,826 असून ही गेल्या 262 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 45 दिवसांपासून 2% पेक्षा कमी
नवी दिल्ली : 08 NOV 2021
भारतात गेल्या 24 तासात कोविड-19 प्रतिबंधक लसींच्या 23,84,096 मात्रा देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 108.47 कोटीपेक्षा अधिक  मात्रा दिल्या आहेत. एकूण 1,09,98,126 सत्रांद्वारे या मात्रा देण्यात आल्या आहेत.
सकाळी 7 वाजेपर्यंत प्राप्त झालेल्याआकडेवारीनुसार एकूण लसीच्या मात्रांची गटनिहाय विभागणी पुढीलप्रमाणे आहे-
|
|
HCWs
|
|
1st Dose
|
|
1,03,79,606
|
|
2nd Dose
|
|
92,69,660
|
|
FLWs
|
|
1st Dose
|
|
1,83,72,723
|
|
2nd Dose
|
|
1,60,37,946
|
|
Age Group 18-44 years
|
|
1st Dose
|
|
42,45,43,385
|
|
2nd Dose
|
|
15,14,76,624
|
|
Age Group 45-59 years
|
|
1st Dose
|
|
17,63,88,452
|
|
2nd Dose
|
|
9,93,34,705
|
|
Over 60 years
|
|
1st Dose
|
|
11,06,32,907
|
|
2nd Dose
|
|
6,82,87,034
|
|
Total
|
|
1,08,47,23,042
गेल्या 24 तासात 13,204 रुग्ण कोरोनामुक्त झाले असून  कोरोनाची लागण झालेल्यांपैकी एकूण 3,37,63,104 रुग्ण कोरोनामुक्त झाले आहेत.
परिणामी, कोरोनातून रुग्ण बरे होण्याचा दर 98.24% झाला आहे.
सलग 134 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 11,451 नव्या रूग्णांची नोंद झाली.
सध्या देशातील सक्रीय रुग्णसंख्या 1,42,826 इतकी असून ही संख्या गेल्या 262 दिवसातली सर्वात कमी आहे. देशात सक्रीय रुग्णांची संख्या एकूण उपचाराधीन रुग्णांच्या 0.42% इतकी असून मार्च 2020 पासून ही सर्वात कमी रुग्णसंख्या आहे.
देशात गेल्या 24 तासात 8,70,058 चाचण्या करण्यात आल्या. भारताने आतापर्यंत एकूण 61.60 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 1.26% असून, गेले 45 दिवस हा दर सातत्याने 2% पेक्षा कमी आहे. दैनंदिन पॉझीटीव्हिटी दर 1.32% असून गेले 35 दिवस 2% पेक्षा कमी आणि सलग 70 दिवस 3% पेक्षा कमी आहे.
ग्रामीण विकास मंत्रालय
ग्रामीण विकास कार्यक्रमांचे जोखीम आधारित अंतर्गत लेखापरीक्षण दृढ करण्यासंदर्भात व्हिडीओ कॉन्फरन्स
केंद्रीय ग्रामीण विकास आणि पंचायती राज मंत्री नरेंद्र सिंह तोमर यांनी ग्रामीण विकासासाठी वित्तीय व्यवस्थापन निर्देशांक केला जारी
ग्राम पंचायतींना मिळालेल्या निधीचा गाव पातळीवरच्या विकास कामासाठी प्रभावी उपयोग सुनिश्चित करण्याचे तोमर यांचे आवाहन
केंद्रीय ग्रामीण विकास आणि पंचायती राज,कृषी आणि शेतकरी कल्याण मंत्री नरेंद्र सिंह तोमर यांनी ग्रामीण विकास कार्यक्रमांचे जोखीम आधारित अंतर्गत लेखापरीक्षण दृढ करण्यासंदर्भातल्या व्हिडीओ कॉन्फरन्सचे 24 जुलै 2020 रोजी उद्घाटन केले. यावेळी खालील निकषांच्या आधारावर राज्यांच्या कामगिरीची क्रमवारी ठरवण्यासाठी त्यांनी ग्रामीण विकासासाठी वित्तीय व्यवस्थापन निर्देशांक जारी केला.
हे निकष याप्रमाणे-
वित्तीय वर्षासाठी निधीची आवश्यकता दर्शवणारा वार्षिक आराखडा आखणे, राज्याचा हिस्सा जलदगतीने जारी करणे, निधीचा वेळेत उपयोग आणि उपयोग प्रमाणपत्र सादर करणे,
सार्वजनिक वित्तीय व्यवस्थापन प्रणालीआणि थेट लाभ हस्तांतरण याची सर्वोत्तम अंमलबजावणी
अंतर्गत लेखा परीक्षण
सोशल ऑडीट
निर्देशांकाच्या निकषांवर राज्यांच्या कामगिरीमुळे स्पर्धात्मकता, संघराज्य म्हणून सहकार्याच्या भावनेला प्रोत्साहन मिळेल. राज्य सरकार राबवत असलेल्या सर्व कार्यक्रमांची प्रभावी अंमलबजावणी करण्यासाठी राज्यांनी निधीचा उपयोग सुनिश्चित करावा असे त्यांनी सांगितले. महात्मा गांधी राष्ट्रीय ग्रामीण रोजगार हमी योजना, दीन दयाळ अंत्योदय योजना-राष्ट्रीय ग्रामीण उपजीविका अभियान, प्रधान मंत्री आवास योजना- ग्रामीण आणि प्रधान मंत्री गरम सडक योजना यांचा या कार्यक्रमात समावेश आहे.
ग्रामीण विकास कार्यक्रमा अंतर्गत ग्राम पंचायतींना मिळालेल्या मोठ्या प्रमाणातल्या निधीचा गाव पातळीवरच्या विकास कामासाठी प्रभावी उपयोग सुनिश्चित करण्याचे आवाहन तोमर यांनी केले. या ग्रामीण विकास कार्यक्रमा अंतर्गत अंमलबजावणी आणि निधी व्यवस्थापन यामध्ये काही अनियमितता असल्यास ती समोर आणून त्यावर तातडीने उपायही अंतर्गत लेखा परीक्षण प्रक्रियेत सुनिश्चित करण्यात यावेत.या कार्यक्रमाच्या अंमलबजावणीत सर्वोच्च पारदर्शकता राखण्यावर सरकारचे लक्ष केंद्रित आहे यावर त्यांनी भर दिला.
ग्रामीण विकास मंत्रालय, ग्रामीण भागासाठी आणि ग्रामीण जनतेच्या कल्याणासाठी 2 लाख कोटी रुपये खर्च करणार आहे. कोविड-19 महामारी मुळे उद्भवलेल्या परिस्थितीच्या पार्श्वभूमीवर महात्मा गांधी राष्ट्रीय ग्रामीण रोजगार हमी योजनेसाठीच्या या वित्तीय वर्षात 1,20,000 कोटी रुपयांच्या तरतुदी व्यतिरिक्त आणखी 40,000 कोटी रुपये पुरवण्यात आले आहेत.चालू वित्तीय वर्षात मंत्रालयाने राज्ये आणि केंद्र शासित प्रदेशांना 90,000कोटी रुपयांपेक्षा जास्त निधी जारी केला आहे.
ग्रामीण विकास राज्य मंत्री साध्वी निरंजन ज्योती, ग्रामीण विकास सचिव एन एन सिन्हा, ग्रामीण विकास मंत्रालयाचे वरिष्ठ अधिकारी,आसाम,बिहार, हिमाचल प्रदेश, कर्नाटक, मध्य प्रदेश, ओडिशा,राजस्थान, तेलंगण, उत्तर प्रदेश आणि पश्चिम बंगाल या दहा राज्यांचे अतिरिक्त मुख्य सचिव, प्रधान सचिव, ग्रामीण विकास तसेच वरिष्ठ अधिकारी या व्हिडीओ कॉन्फरन्स मध्ये सहभागी झाले.
दूरसंचार आणि माहिती तंत्रज्ञान मंत्रालय
मंत्रीमंडळाने मेसर्स एटीसी एशिया पॅसिफिक प्रायव्हेट लिमिटेड या कंपनीच्या मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड या कंपनीतील 2480.92 कोटी रुपयांच्या थेट विदेशी गुंतवणूकीला मंजूरी दिली.
पंतप्रधान श्री. नरेंद्र मोदी यांच्या अध्यक्षतेखालील, आर्थिक व्यवहार विषयक मंत्रीमंडळ समितीने ,मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड च्या 12.32% इक्विटी शेअर्सच्या भाग भांडवलाचे अधिग्रहण करण्यासाठी मेसर्स टाटा टेलि सर्व्हिसेस आणि टाटा सन्स प्रायव्हेट लिमिटेडच्या पुट ऑप्शनचा उपयोग करत, विदेशी गुंतवणूक करायला मेसर्स एशिया पॅसिफिक पीटीई लिमिटेडला मंजुरी दिली.
यामुळे 2480.92 कोटी रुपयांची थेट विदेशी गुंतवणूक देशात येणार आहे.
यामुळे मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेडएटीसीची एशिया पँसिफिक पीटीई लिमिटेड यातील,यांची 2018-19 ते 2020-21 या वर्षांतील एकत्रित गुंतवणूक 5417.2 कोटी रुपये इतकी झाली आहे.
तपशील :
मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड ही कंपनी, टेलिकॉम आँपरेटर्सना टेलिकॉम मधील पायाभूत सुविधा आणि सेवा देण्यात गुंतलेली आहे.
या कंपनीला सध्या 86.37%पर्यंत विदेशी गुंतवणूक करण्यासाठी अनुमती होती, आता या मंजुरीमुळे ती वाढून 98.68%पर्यंत जाईल.
मेसर्स एटीसी एशिया पॅसिफिक पीटीई लिमिटेड कंपनीची मेसर्स एटीसी टेलिकॉम इन्फ्रास्ट्रक्चर प्रायव्हेट लिमिटेड कंपनीची आर्थिक वर्ष 2018-19 मधील विदेशी गुंतवणूक 2480.92 कोटी रुपये इतकी होती ,आता क्रमांक 4854 आणि क्रमांक 4860 या मंजुरी प्रस्तावांमुळे आर्थिक वर्ष 2020-21 साठी एकूण 5417.2 कोटी रूपये इतकी होईल.
प्रभाव:
यामुळे भारतातील विदेशी गुंतवणूकीला प्रोत्साहन मिळून आर्थिक विकासाला आणि नवनिर्मितीला चालना मिळेल.
पार्श्वभूमी:
दूरसंचार सेवा क्षेत्रात 100% विदेशी गुंतवणूकीला परवानगी आहे, त्यापैकी 49% स्वयंचलीत मार्गाने आणि 49% सरकारी मार्गाने ,गुंतवणूकदारांना सूचित केलेल्या परवाना तसेच सुरक्षित अटींवर तसेच वेळोवेळी दूरसंचार विभागाने अधिसूचित केलेल्या नियमांनुसार ही गुंतवणूक करता येते.
ही कंपनी टेलिकॉम आँपरेटर्सना, पँसिव्ह पध्दतीने ,दूरसंचार विभागाने दिलेल्या मंजूरीनुसार विविध सेवा प्रदान करण्याच्या कार्यात गुंतलेली आहे.
M.Chopade/S.Patgoankar/P.Kor
अन्न प्रक्रिया उदयोग मंत्रालय
ऑपरेशन ग्रीन्स योजनेची अंमलबजावणी
नवी दिल्ली, 22 मार्च 2022
अन्न प्रक्रिया उद्योग मंत्रालय निवडक समूह क्षेत्रात टोमॅटो, कांदा आणि बटाटा  पिकांच्या एकात्मिक मूल्य साखळी विकासासाठी नोव्हेंबर, 2018 पासून ऑपरेशन ग्रीन्स योजना राबवत आहे. योजनेचे दोन घटक आहेत. उदाहरणार्थ, दीर्घकालीन धोरण म्हणजे मूल्य साखळी विकास प्रकल्प आणि अल्पकालीन धोरण म्हणजे वाहतूक/साठवणूक अनुदानाद्वारे किंमत स्थिरीकरण उपाय. मागणीवर आधारित योजना असल्याने उद्योगांकडून मिळालेल्या प्रतिसादाच्या आधारे प्रकल्प मंजूर केले जातात. योजना सुरू झाल्यापासून, एकूण 363.30 कोटी रुपये खर्चाचे सहा  मूल्य साखळी विकास प्रकल्प मंजूर करण्यात आले आहेत; यात 136.82 कोटी रुपये अनुदान मंजूर झाले असून, प्रक्रिया क्षमता 3.34 लाख मेट्रीक टन आणि संरक्षण क्षमता 46,380 मेट्रीक टन आहे. योजनेंतर्गत प्रकल्प उभारताना येणाऱ्या आव्हानांवर चर्चा करण्यासाठी मंत्रालयाने नियमित भागधारकांशी सल्लामसलत केली आहे आणि त्यानुसार, समस्यांचे निराकरण करण्यासाठी वेळोवेळी आवश्यक सुधारात्मक उपाययोजना केल्या आहेत.
योजनेच्या अल्प-मुदतीच्या उपायांतर्गत, शेतकऱ्यांसह पात्र घटकांसाठी भरघोस उत्पादन परिस्थितीत अधिसूचित पिकांसाठी वाहतूक/साठा अनुदानाची तरतूद उपलब्ध आहे. या योजनेंतर्गत एकूण 84.73 कोटी रुपये अनुदान वितरित झाले आहे. संपूर्ण भारतातील शेतकऱ्यांसह पात्र घटकांना याचा लाभ झाला आहे.
मुळात टोमॅटो, कांदा आणि बटाटा पिकांना लागू असलेल्या अल्प-मुदतीच्या उपाययोजनांची व्याप्ती, जून 2020 पासून आत्मनिर्भर भारत अभियान पॅकेजचा एक भाग म्हणून 41 अधिसूचित फळे आणि भाजीपाल्यांपर्यंत वाढवली आहे.
याव्यतिरिक्त, 2021-22 च्या अर्थसंकल्पीय घोषणेच्या अनुषंगाने, दीर्घकालीन धोरणाची व्याप्ती म्हणजेच मूल्य साखळी विकास प्रकल्पांचा विस्तार टीओपी पिकांपासून 22 नाशवंत पिकांपर्यंत केला आहे. यात 10 फळे, 11 भाज्या  आणि 1 सागरी उत्पादन कोळंबी माशाचा समावेश आहे.
योजनेंतर्गत राज्यनिहाय अर्थसंकल्पीय वाटप केले जात नाही. वर्षनिहाय अर्थसंकल्पीय वाटप आणि आजपर्यंत झालेला खर्च यांचा तपशील खालील तक्त्यामध्ये दिला आहे.
|
|
Financial Year
|
|
Budget Allocation
|
|
Expenditure
|
|
2018-19
|
|
200.00
|
|
5.50
|
|
2019-20
|
|
32.48
|
|
2.84
|
|
2020-21
|
|
38.22
|
|
38.21
|
|
2021-22 9 
|
|
74.50
|
|
60.58
|
|
Total
|
|
345.20
|
|
107.13
सहा प्रकल्पांपैकी, तीन प्रकल्प, गुजरात राज्यातील टीओपी पिकांसाठी प्रत्येकी एक; महाराष्ट्रात कांद्यासाठी दोन प्रकल्प आणि आंध्र प्रदेशात टोमॅटोसाठी एक प्रकल्प मंजूर करून सुरू केले आहेत.
अन्न प्रक्रिया उद्योग राज्यमंत्री प्रल्हाद सिंह पटेल यांनी आज लोकसभेत एका लेखी उत्तरात ही माहिती दिली.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
आरोग्य आणि कुटुंब कल्याण मंत्रालय
एचआयव्ही/एड्स प्रतिबंधासाठी आरोग्य मंत्रालयाच्या सामाजिक न्याय व सक्षमीकरण मंत्रालयाशी करार
नवी दिल्ली, 26 ऑगस्ट 2019
‘आरोग्य’ ही सर्व सरकारी विभागांची जबाबदारी असून, आपल्या उपक्रमांच्या परिणामांच्या अभ्यासासाठी सर्व मंत्रालयांमध्ये आरोग्यविषयक उपविभाग असला पाहिजे, असे केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी म्हटले आहे. डॉ. हर्षवर्धन यांच्या अध्यक्षतेखाली आज आरोग्य मंत्रालयांतर्गत, येणाऱ्या राष्ट्रीय एड्स नियंत्रण संस्था आणि सामाजिक न्याय व सक्षमीकरण मंत्रालयांतर्गत येणाऱ्या सामाजिक न्याय व सक्षमीकरण विभाग यांच्यात सामंजस्य करार झाला. यावेळी आरोग्य आणि कुटुंब कल्याण राज्यमंत्री अश्विनीकुमार चौबे आणि सामाजिक न्याय व सक्षमीकरण राज्यमंत्री रत्तन लाल कटारिया उपस्थित होते.
डॉ. हर्षवर्धन यांनी यावेळी राष्ट्रीय एड्स नियंत्रण संस्थेच्या कामाचे कौतुक केले.
2005 मध्ये एचआयव्ही/एड्समुळे होणाऱ्या मृत्यूचे प्रमाण खूप होते. त्या तुलनेत ते 71 टक्क्यांनी कमी झाले असल्याचे हर्षवर्धन यांनी सांगितले. वर्ष 2030 पर्यंत एचआयव्ही/एड्सचे उच्चाटन करण्याचे उद्दिष्ट गाठण्यासाठी सरकार वचनबद्ध असल्याचे त्यांनी सांगितले.
या सामंजस्य कराराचा फायदा वंचित गटापर्यंत जागृती आणि साहाय्य पोहोचवण्यासाठी होईल, असे राज्यमंत्री कटारिया यांनी सांगितले.
B.Gokhale/S.Kakade/D.Rane
(Visitor Counter : 78
राष्ट्रपती कार्यालय
देशाच्या सर्वसमावेशक विकासासाठी औद्योगिक प्रगतीसह बलवान सामाजिक आणि आर्थिक रचनेची आवश्यकता आहे: राष्ट्रपती कोविंद
राष्ट्रपतींच्या हस्ते राउरकेला स्टील प्लँट येथील अत्याधुनिक रुग्णालयाचे उद्घाटन
नवी दिल्ली, 21 मार्च 2021
देशाच्या सर्वसमावेशक विकासासाठी औद्योगिक प्रगतीसह बलवान सामाजिक आणि आर्थिक रचनेची आवश्यकता आहे,असे भारताचे राष्ट्रपती श्री. राम नाथ कोविंद यांनी म्हटले आहे.राउरकेला स्टील प्लांट येथील अत्याधुनिक रुग्णालयाच्या उद्घाटन प्रसंगी राष्ट्रपती आज  बोलत होते.
राष्ट्रपती म्हणाले, की राउरकेला येथील स्टील प्लांटने आपल्या देशाच्या औद्योगिक विकासात महत्वपूर्ण कामगिरी बजावली आहे. देशाच्या सर्वसमावेशक विकासासाठी बलवान सामाजिक आणि आर्थिक रचनेसह औद्योगिक प्रगतीची आवश्यकता आहे,यावर राष्ट्रपतींनी भर दिला. यासंदर्भात राउरकेला येथील स्टील प्लांट सजग असल्याचे त्यांनी नमूद केले. येथे केवळ औद्योगिक घडामोडींपुरतेच नव्हे तर आरोग्यसेवा, शिक्षण, संस्कृती, क्रीडा या सर्वच क्षेत्रात जाणीवपूर्वक बदल घडवून आणण्यासाठी प्रयत्न झाले आहेत.
राष्ट्रपतींनी नमूद केले की आतापर्यंत हा भाग अत्याधुनिक वैद्यकीय सुविधांपासून वंचित होता. सुमारे सहा वर्षांपूर्वी पंतप्रधानांनी इस्पात जनरल हॉस्पिटल या अत्याधुनिक रुग्णालयाची पायाभरणी केली होती. आणि आज ते रुग्णालय या विभागातील लोकांच्या सेवेसाठी सज्ज झाले आहे. हे रुग्णालय केवळ ओदिशातीलच अत्याधुनिक वैद्यकीय सुविधेची गरज भागवू शकेल एवढेच नव्हे तर झारखंड आणि छत्तीसगडच्या आजुबाजूच्या भागातीलही वैद्यकीय सेवेची गरज पूर्ण करेल, असेही त्यांनी सूचित केले.
राष्ट्रपती म्हणाले, की कोविड-19 च्या महामारीने आपल्याला अनेक महत्त्वाचे धडे दिले आहेत. त्यापैकी एक धडा असा आहे, की एक राष्ट्र म्हणून आपण आपल्या वैद्यकीय व्यवस्था सुधारण्यासाठी सतत प्रयत्न केले पाहिजेत आणि ते सर्वांना सहजतेने उपलब्ध झाले पाहिजेत.
कृपया राष्ट्रपतींचे भाषण इथे पहावेM.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141